b'\n_START_ARTICLE_\nMno\xc5\xbei\xc4\x8dni pogin ptic\n_START_PARAGRAPH_\nO mno\xc5\xbei\xc4\x8dnem poginu ptic govorimo, kadar na omejenm prostoru v kratkem \xc4\x8dasu pride do pogina ve\xc4\x8djega \xc5\xa1tevila ptic._NEWLINE_Poglavitni razlogi za mno\xc5\xbei\xc4\x8dne pogine ptic so ekstremne vremenske razmere, stradanje, nalezljive bolezni, zastrupitve ter trki z zgradbami in drugimi objekti. Vzroki so lahko naravni ali antropogeni, v\xc4\x8dasih tudi kombinacija obojega.\n_START_SECTION_\nTragedija ostrogle\xc5\xbeev\n_START_PARAGRAPH_\nV no\xc4\x8di iz 13. na 14. marec leta 1904 je na obmo\xc4\x8dju velikem ca 4.000 km\xc2\xb2 v jugozahodni Minesoti in severozahodni Iovi poginilo ve\xc4\x8d milijonov ostrogle\xc5\xbeev (Calcarius lapponicus). Gre za ptice pevke iz dru\xc5\xbeine strnadov, ki gnezdijo na visokem severu. Ostrogle\xc5\xbee, ki so se v velikem \xc5\xa1tevilu vra\xc4\x8dali iz prezimovali\xc5\xa1\xc4\x8d v prerijah Iove proti gnezdi\xc5\xa1\xc4\x8dem na skrajnem severu Amerike, je v Minesoti presenetilo obse\xc5\xbeno sne\xc5\xbeno neurje. Ve\xc4\x8dina ptic je poginila zaradi udarca, ko so z veliko hitrostjo dezorientirane tr\xc4\x8dile ob tla oz. ob stavbe. Manj\xc5\xa1i del jih je poginilo zaradi podhladitve, ko so iz\xc4\x8drpane pristale v mokrem snegu. Samo na obmo\xc4\x8dju vasi Worthington, ki je bila sicer v sredi\xc5\xa1\xc4\x8du obmo\xc4\x8dja pogina, so \xc5\xa1tevilo trupel ocenili na 1,5 milijona.\n_START_SECTION_\nIzginjanje indijskih jastrebov\n_START_PARAGRAPH_\nOd sredine devetdesetih let 20. stoletja je na Indijskem podkontinentu poginilo ve\xc4\x8d kot 10 milijonov jastrebov. Predvsem so prizadete vrste sajasti ple\xc5\xa1ec (Gyps bengalensis), Gyps indicus in Gyps tenuirostris, ki so zdaj vse kriti\xc4\x8dno ogro\xc5\xbeene_NEWLINE_. Sajasti ple\xc5\xa1ec, ki je bil pred katastrofo naj\xc5\xa1tevil\xc4\x8dnej\xc5\xa1a velika ujeda na svetu, je do leta 2007 upadel za 99,9%_NEWLINE__NEWLINE_. Leta 2003 so odkrili, da je vzrok pogina veterinarsko protivnetno in protibole\xc4\x8dinsko zdravilo diklofenak, s katerim so zdravili govedo. Indijska vlada je proizvodnjo in prodajo diklofenaka prepovedala leta 2006_NEWLINE__NEWLINE_. Kljub prizadevanjem naravovarstvenikov se upadanje indijskih jastrebov zaenkrat \xc5\xa1e ni ustavilo.\n_START_SECTION_\nSilvestrski pogin \xc5\xa1kor\xc4\x8devcev v Arkansasu\n_START_PARAGRAPH_\nNa silvestrovo 2010, je v mestecu Beebe v Arkansasu poginilo blizu 5000 ptic, ve\xc4\x8dinoma rde\xc4\x8deperutih \xc5\xa1kor\xc4\x8devcev in nekaj evropskih \xc5\xa1korcev. Ptice so za\xc4\x8dele padati z neba tik pred polno\xc4\x8djo, na obmo\xc4\x8dju velikem kvadratno miljo. Prve analize so pokazale, da so ptice umrle zaradi udarca. Videti je, da je ve\xc4\x8d mo\xc4\x8dnih detonacij ptice spla\xc5\xa1ilo s skupinskega preno\xc4\x8di\xc5\xa1\xc4\x8da, nato pa jih je pokanje pirotehnike prisililo, da so pani\xc4\x8dno letale nizko nad tlemi, kjer so se zaletavale v hi\xc5\xa1e in drevesa_NEWLINE_._NEWLINE_Rde\xc4\x8deperuti \xc5\xa1kor\xc4\x8devci so v severni Ameriki zelo pogosta vrsta, ki se pozimi zdru\xc5\xbeuje v velike jate. Na velikih skupinskih preno\xc4\x8di\xc5\xa1\xc4\x8dih se lahko zbere ve\xc4\x8d desettiso\xc4\x8d ptic, tudi do 20 milijonov in ve\xc4\x8d_NEWLINE_._NEWLINE_Prvi izvidi Ameri\xc5\xa1kega veterinarskega centra za prosto\xc5\xbeive\xc4\x8de \xc5\xbeivali so pokazali, da ptice niso bile zatrupljene z organofosfatnimi ali karbamatnimi pesticidi. Dodatne raziskave \xc5\xa1e potekajo_NEWLINE_.\n_START_SECTION_\nPogin sivih \xc4\x8dapelj pri Muti\n_START_PARAGRAPH_\nSredi avgusta 2005 je pri Muti, na ribogojnici podjetja Ribe d.o.o. in v njeni bli\xc5\xbeini, poginilo ve\xc4\x8d kot 60 sivih \xc4\x8dapelj. Prizadete \xc4\x8daplje so anemi\xc4\x8dno \xc5\xbedele na mestu in v nekaj dneh poginile_NEWLINE_._NEWLINE_Veterinarske raziskave niso odkrile vzroka pogina_NEWLINE_,_NEWLINE_znaki pa so kazali na zastrupitev ali bolezen_NEWLINE_.'